Борис Младенов-Young
Професиите са еднакво важни…

chitanka.info

Професиите са еднакво важни.

Не съм до днес помислил ни една

да подценя и омаловажа —

делят ги само разлики миражни.

Във всяка можете да сте блестящи,

ако акълът ви сече добре;

два вида са за дадено лице —

неподходящи или подходящи.

И в този смисъл съм се питал често,

дали, ако поет бях станал вместо

хуманен лекар, бих успял така

в онуй престижно поприще тогава

да стигна същия успех, изява?

И отговорът е: Защо не? Да!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.